CELEX: C2005/296/19
Language: fi
Date: 2005-11-26 00:00:00
Title: Asia C-290/05: Hajdú-Bihar Megyei Bíróságin  3.3.2005  tekemällään päätöksellä esittämä ennakkoratkaisupyyntö asiassa Ákos Nádasdi vastaan Vám- és Pénzügyőrség Észak-Alföldi Regionális Parancsnoksága

26.11.2005   
            
            
               FI
            
            
               Euroopan unionin virallinen lehti
            
            
               C 296/10
            
         Hajdú-Bihar Megyei Bíróságin 3.3.2005 tekemällään päätöksellä esittämä ennakkoratkaisupyyntö asiassa Ákos Nádasdi vastaan Vám- és Pénzügyőrség Észak-Alföldi Regionális Parancsnoksága
   (Asia C-290/05)
   (2005/C 296/19)
   Oikeudenkäyntikieli: unkari
   Hajdú-Bihar Megyei Bíróság on pyytänyt 3.3.2005 tekemällään päätöksellä, joka on saapunut yhteisöjen tuomioistuimeen 19.7.2005, Euroopan yhteisöjen tuomioistuimelta ennakkoratkaisua asiassa Ákos Nádasdi vastaan Vám- és Pénzügyőrség Észak-Alföldi Regionális Parancsnoksága seuraaviin kysymyksiin:
   
               1.
            
            
               Onko EY:n perustamissopimuksen 90 artiklan ensimmäisen kohdan mukaisena pidettävä sitä, että jäsenvaltio pitää voimassa muista jäsenvaltioista tuoduista käytetyistä autoista kannettavan veron, jossa ei oteta huomioon ajoneuvon arvoa ja jonka määrä määräytyy yksinomaan autojen teknisten ominaisuuksien (moottorityyppi, sylinteritilavuus) ja ympäristönäkökohtiin perustuvan luokituksen perusteella?
            
         
               2.
            
            
               Jos ensimmäiseen kysymykseen vastataan myöntävästi, onko rekisteröintiverosta annettu vuoden 2003 laki nro CX, jota sovelletaan käsiteltävänä olevaa asiaa, yhteensopiva EY:n perustamissopimuksen 90 artiklan ensimmäisen kohdan kanssa niiltä osin kuin se koskee käytettyjä tuontiautoja, kun otetaan huomioon, että rekisteröintiveroa ei ole maksettava sellaisista ajoneuvoista, jotka oli jo otettu käyttöön Unkarissa ennen kyseisen lain voimaantuloa?